**ԳԱՎԱՌ ՀԱՄԱՅՆՔԻ ՂԵԿԱՎԱՐ ԳՈՒՐԳԵՆ ՄԱՐՏԻՐՈՍՅԱՆԻ ՈՒՂԵՐՁԸ՝ ԳԻՏԵԼԻՔԻ, ԳՐԻ ԵՎ ԴՊՐՈՒԹՅԱՆ ՕՐՎԱ ԱՌԹԻՎ**

 ՀՀ տոների և հիշատակի օրերի մասին օրենքով սեպտեմբերի 1-ը արդեն մի քանի տասնամյակ Հայաստանում նշվում է որպես Գիտելիքի, գրի և դպրության օր: Օրվա խորհուրդը պահպանելու, սովորողների մուտքը տոնական և հիշարժան դարձնելու նպատակով ամեն տարի այս օրը նշանավորվել է գեղեցիկ միջոցառումներով. այս տարի, սակայն, կորոնավիրուսային պայմաններում, վիճակը փոքր ինչ այլ է: Սեպտեմբերի 1-ը կշարունակի մնալ տոնական, սակայն ուսումնական հաստատություններում դասերը կմեկնարկեն ավելի ուշ:

 Եվ չնայած առկա իրավիճակին՝ ջերմորեն շնորհավորում եմ Ձեզ սիրելի դպրոցականներ, ուսանողներ, ուսուցիչներ ու ծնողներ՝ սեպտեմբերի 1-ի՝ Գիտելիքի օրվա առթիվ:

Կրթությունը մեզանում միշտ էլ կարևոր արժեք է հանդիսացել՝ անհատի կայացման ու երկրի զարգացման գործում: Մեր հանրությունն այսօր գիտակցում ու կարևորում է կրթության դերը. և ողջունելի է, որ մեր օրերում ծնողը անում է հնարավորը՝ իր երեխայի կրթությունը ապահովելու համար:

Շնորհավորանքներին զուգահեռ ցանկանում եմ հորդորել պահպանելու հակահամաճարակային կանոնները, որպեսզի հնարավոր լինի դասերը վերսկսել նախկին պայմաններում:

Նորից շնորհավորում եմ բոլորիդ և մաղթում ձեռքբերումներով ու հաջողություններով լի ուսումնական տարի:

***Գավառ համայնքի ղեկավար՝ Գուրգեն Երվանդի Մարտիրոսյան***